**צ'ינאנו מייקל אונואקו** (באנגלית: **Chinanu Michael Onuaku**; נולד ב-1 בנובמבר 1996) הוא כדורסלן אמריקאי המשחק בעמדות הפאוור פורוורד והסנטר בחובנטוד בדאלונה מליגת העל הספרדית בכדורסל והיורוקאפ.

קריירת תיכונים ומכללות
----------------------

אונואקו הוא בנם של נואנקה וכריסטופר, ויש לו שלושה אחים גדולים בשם איפי, ארינזה וצ'וק. ארינזה היה גם הוא כדורסלן, ושיחק בעברו במכבי תל אביב.

אונואקו למד ושיחק כדורסל בתיכון הבפטיסטי בריברדייל, שם העמיד ממוצעים של 12.4 נקודות, 12.7 ריבאונדים ו-5.5 חסימות במהלך עונתו האחרונה. הוא הוביל את ריברדייל למאזן 30–9 ולזכייה באליפות המחוז.

כשאונואקו סיים את לימודיו, הוא נבחר כשחקן ה-74 הטוב ביותר במחזור הגיל שלו וכסנטר השביעי בטיבו על פי ESPN.

אונואקו שיחק שתי עונות באוניברסיטת לואיוויל. בעונתו השנייה, הוא העמיד 9.9 נקודות, 8.5 ריבאונדים ו-2.0 חסימות בממוצע למשחק.

במאי 2016 הוא הודיע כי יעמיד עצמו לבחירה בדראפט ה-NBA ‏2016.

קריירה מקצוענית
---------------

### יוסטון רוקטס (2018-2016)

ב-23 ביוני 2016 נבחר אונואקו על ידי יוסטון רוקטס בבחירה ה-37 בדראפט ה-NBA. ב-20 ביולי 2016 הוא חתם ברוקטס. הוא ערך את הופעת הבכורה שלו בליגת ה-NBA ב-26 בדצמבר 2016, כשנכנס ברבע הרביעי ורשם 6 נקודות ו-3 ריבאונדים בניצחון 131–115 על פיניקס סאנס. במהלך עונת הרוקי שלו נשלח אונואקו מספר פעמים לריו גראנדה ואלי וייפרס, קבוצת ליגת הפיתוח של הרוקטס. ב-1 במאי 2017, הוא הורחק לשני משחקים בעקבות דחיפה של איש מקצועי בקבוצה היריבה במהלך מריבה בשניות האחרונות של הפסד קבוצתו 96–122 לראפטורס 905 במשחק השלישי של גמר ליגת הפיתוח.

### דאלאס מאבריקס (2018)

ב-2 באוגוסט 2018 עבר אונואקו בטרייד מהרוקטס לדאלאס מאבריקס, אך שוחרר משם ארבעה ימים לאחר מכן.

### פורטלנד טרייל בלייזרס (2018)

ב-4 בספטמבר 2018 חתם אונואקו בפורטלנד טרייל בלייזרס, אך שוחרר מהקבוצה ב-13 באוקטובר.

### גרינסבורו סווארם

ב-20 באוקטובר 2018 נבחר אונואקו בבחירה השנייה בדראפט של ליגת הפיתוח על ידי גרינסבורו סווארם.

### וונג'ו פרומי

בעונת 2019/2020 שיחק אונואקו בליגת העל הקוריאנית בכדורסל עם וונג'ו פרומי. הוא העמיד בקבוצה ממוצעים של 14.4 נקודות, 10.3 ריבאונדים, 2.5 אסיסטים, 1.4 חטיפות ו-1.5 חסימות למשחק.

### מועדון הכדורסל זאדאר

ב-14 באוקטובר 2020 חתם אונואקו לעונה במועדון הכדורסל זאדאר מהליגת העל הקרואטית בכדורסל. אונואקו הוביל את זאדאר לדאבל של אליפות וגביע, נבחר לחמישיית העונה, ל-MVP של הגביע ולחמישיית ההגנה הראשונה. הוא העמיד ממוצעים של 11.8 נקודות ו-6.3 ריבאונדים בליגה האדריאטית ו-11.9 נקודות ו-6.9 ריבאונדים בליגה הקרואטית.

### בני הרצליה

ב-21 ביולי 2021 חתם אונואקו לעונה בבני הרצליה מהליגה הישראלית, והוביל אותה לזכייה בגביע המדינה בכדורסל בשנת 2022, כשהוא קולע בגמר נגד הפועל תל אביב 30 נקודות ו-17 ריבאונדים. בנוסף זכה אונואקו בתואר שחקן העונה של ליגת העל בכדורסל לעונת 2021/2022. בראיון לתוכנית חמישיות בערוץ הספורט סיפר אונואקו כי הוא סובל מתסמונת וולף–פרקינסון–וייט.

### דינמו סאסארי

ב-20 ביולי 2022 חתם לעונה אחת בדינמו סאסארי מהליגה האיטלקית וליגת האלופות בכדורסל. הוא שוחרר לפי בקשתו ב-8 בנובמבר 2022.

### הפועל תל אביב

ב-13 בנובמבר 2022 חתם אונוואקו עד לסיום העונה בהפועל תל אביב. ב-26 בדצמבר הוא קלע 18 נקודות, 7 ריבאונדים ו-6 אסיסטים בניצחון 80–77 על הפועל ירושלים. הוא הגיע עם קבוצתו לגמר הליגה, בו הפסיד ליריבה העירונית מכבי תל אביב 1–2.

### חובנטוד באדלונה

ב-27 ביולי 2023, הוא חתם ב-חובנטוד באדלונה מהליגה הספרדית ACB. בתאריך 3 בנובמבר 2023 סיים אונואקו את דרכו בקבוצה.

תארים
-----

בני הרצליה
* גביע המדינה בכדורסל (1): 2021/2022
* שחקן העונה של ליגת העל בכדורסל (1): (2021/2022)
* חמישיית העונה בליגת העל בכדורסל (1): (2021/2022)

מועדון הכדורסל זאדאר
* גביע קרשימיר צ'וסיץ' (1): 2021
* חמישיית ההגנה הראשונה בליגה הקרואטית (1): (2020/2021)
* אליפות קרואטיה (1): (2020/2021)
* השחקן המצטיין בגביע קרשימיר צ'וסיץ' (1): (2021)

וונג'ו פרומי
* חמישית העונה הראשונה בליגה הקוריאנית (1): (2019/2020)

קישורים חיצוניים
----------------

ויקישיתוף מדיה וקבצים בנושא **צ'ינאנו אונואקו** בוויקישיתוף
* צ'ינאנו אונואקו, ברשת החברתית אקס (טוויטר)
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA
* פרופיל, באתר ESPN
* משה ברדה, ‏"לא ציפיתי שאהיה כ"כ דומיננטי, פשוט שיחקתי", באתר ONE‏, 6 ביוני 2022

הערות שוליים
------------

1. ↑  חיזוק בצבע: צ'ינאנו אונואקו בבני הרצליה, באתר מנהלת ליגת העל בכדורסל, ‏21 ביולי 2021
2. ↑  Sport5, אין זו אגדה: הרצליה זכתה בגביע המדינה, באתר Sport5, ‏17.2.2022
3. ↑  גיא לוינקרון, ‏הלב, הסבתא וזופר: אונואקו מדבר על הכל, באתר ערוץ הספורט, 19 במרץ 2022
4. ↑  Cesare Milanti, Chinanu Onuaku and Joventut Badalona officially parted ways, Eurohoops, ‏3.11.2023

| שחקן העונה של ליגת העל בכדורסל |
| --- |
| 

|  |
| --- |
| 1990: ליף • 1991: הנדרסון • 1992: דאוסון • 1993: ת'רדקיל • 1994: קולמן • 1995: גרווין • 1996: קנדי • 1997: שטיינהאור • 1998: קטש • 1999: צ'ורצ'יץ' • 2000: מקדונלד • 2001: האפמן • 2002: טפירו • 2003: מינלנד • 2004: פארקר • 2005: יאסיקביצ'יוס • 2006: באוורס • 2007: ניילון • 2008: טאקר • 2009: פרקינס • 2010: כדיר • 2011: מקל • 2012: אליהו • 2013: מקל • 2014: סמית' • 2015: אליהו • 2016: מונרו • 2017: דיברתולומיאו • 2018: הנרי • 2019: וולדן • 2020: אבדיה • 2021: פראת'ר • 2022: אונואקו • 2023: הנקינס |

 |